Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 4: Rôl CITB a DPP

**Tasg 1:** Rôl CITB

1 Beth yw rôl yr Awdurdod Gweithredol Iechyd a Diogelwch (CITB) yn niwydiant adeiladu’r DU?

a Darparu cyllid ar gyfer prosiectau adeiladu

b Cynnig cyfleoedd hyfforddi a datblygu i weithwyr adeiladu

c Rheoleiddio cwmnïau adeiladu yn y DU

d Cynnig yswiriant i weithwyr adeiladu

2 Sut mae CITB yn cefnogi prentisiaethau yn y diwydiant adeiladu?

a Darparu cyllid a chefnogaeth i gyflogwyr

b Darparu hyfforddiant yn y gwaith yn unig

c Cyflwyno gwybodaeth ddamcaniaethol

d Drwy ddarparu tystysgrifau yn unig i brentisiaid

3 Beth yw **prif** fantais datblygiad proffesiynol parhaus (DPP) yn y diwydiant adeiladu?

a Gwella ansawdd cyffredinol gwaith adeiladu yn y DU

b Lleihau nifer y gweithwyr adeiladu

c Lleihau cost prosiectau adeiladu

d Cynyddu nifer y prentisiaethau yn y diwydiant

4 Beth yw pwysigrwydd cael mynediad at gyllid yn niwydiant adeiladu’r DU?

a Mae cael mynediad at gyllid yn sicrhau gwaith adeiladu o safon yn y DU

b I leihau nifer y prentisiaethau yn y diwydiant

c I ddarparu adnoddau ar gyfer ymchwil a datblygu yn y diwydiant

d I beidio ag annog arloesedd a thechnoleg newydd yn y diwydiant

5 Pa un o’r canlynol sydd ddim yn fenter gyllido yn niwydiant adeiladu’r DU?

a Ardoll Prentisiaethau’r Llywodraeth

b Cyllid y Llywodraeth ar gyfer Prosiectau Seilwaith

c Buddsoddi Preifat mewn Cwmnïau Adeiladu

d Cyllid ar gyfer Budd-daliadau Diweithdra

6 Pwy sy’n gymwys i gael cyllid gan CITB?

Mae cyflogwyr ac unigolion hunangyflogedig sy’n gweithio yn niwydiant adeiladu’r DU fel arfer yn gymwys i gael cyllid CITB.

7 Beth yw pwrpas cyllid CITB?

Pwrpas cyllid CITB yw cefnogi’r gwaith o ddatblygu sgiliau a gwybodaeth yn niwydiant adeiladu’r DU, gan wella ansawdd y gwaith yn y pen draw a chynyddu cystadleurwydd y sector.

8 Sut gall crefftwyr wneud cais am gyllid CITB?

Gall crefftwyr wneud cais am gyllid CITB drwy wefan CITB, sy’n rhoi gwybodaeth am opsiynau cyllido a gofynion cymhwysedd.

9 Rhowch rai enghreifftiau o hyfforddiant neu gymwysterau y gall CITB eu hariannu.

Mae enghreifftiau’n cynnwys NVQs, prentisiaethau, hyfforddiant iechyd a diogelwch, a chyrsiau hyfforddi ym maes rheoli.

**Tasg 2:** Astudiaeth achos ‘John y plymwr’

Darllenwch yr astudiaeth achos ac atebwch y cwestiynau sy’n ei dilyn.

Mae John yn blymwr hunangyflogedig sydd wedi bod yn gweithio yn niwydiant adeiladu’r DU ers dros 10 mlynedd. Yn ystod y cyfnod hwnnw, mae wedi ennill llawer o brofiad a gwybodaeth. Fodd bynnag, mae wedi sylwi ei fod yn cael llai o gleientiaid newydd. Mae’n ei chael yn anodd cystadlu â phlymwyr iau sydd wedi cwblhau hyfforddiant a chyrsiau mwy diweddar, gan eu gwneud yn fwy gwybodus am dechnolegau a thechnegau plymio newydd. Mae John yn sylweddoli pwysigrwydd parhau â’i ddatblygiad proffesiynol i aros yn gystadleuol yn y diwydiant. Mae’n penderfynu cofrestru ar gwrs DPP sy’n canolbwyntio ar y technolegau a’r technegau plymio diweddaraf. Mae’r cwrs yn cael ei gynnal gan gymdeithas grefft leol ac mae’n ymdrin â phynciau fel systemau gwresogi ynni-effeithlon a thechnegau arbed dŵr. Ar ôl cwblhau’r cwrs, mae John yn dechrau hysbysebu ei wybodaeth a’i sgiliau newydd i ddarpar gleientiaid.

Mae’n defnyddio cyfryngau cymdeithasol a’i wefan i arddangos ei arbenigedd yn y technolegau a’r technegau plymio diweddaraf. Mae’n dechrau cael mwy o ymholiadau a chontractau, ac mae ei fusnes yn dechrau tyfu unwaith eto. Mae John hefyd yn ymwybodol o bwysigrwydd cael yr wybodaeth ddiweddaraf am reoliadau iechyd a diogelwch yn y diwydiant. Mae’n dilyn cwrs CITB ar-lein ar iechyd a diogelwch i grefftwyr ac mae’n cael ardystiad ar ôl ei gwblhau. Mae’n defnyddio’r ardystiad hwn i hyrwyddo ei ymrwymiad i iechyd a diogelwch yn ei waith plymio. Yn y pen draw, mae penderfyniad John i fuddsoddi yn ei ddatblygiad proffesiynol drwy ddilyn cyrsiau DPP a chyrsiau CITB wedi ei helpu i aros yn gystadleuol yn niwydiant adeiladu’r DU. Mae’n parhau i ddarparu gwasanaethau plymio o ansawdd uchel i’w gleientiaid, ac mae ei fusnes yn ffynnu eto.

1 Beth yw DPP?

Ystyr DPP yw Datblygiad Proffesiynol Parhaus.

2 Pam wnaeth John gofrestru ar gyfer cwrs DPP?

Cofrestrodd John ar gyfer cwrs DPP i gael yr wybodaeth ddiweddaraf ac i ddatblygu ei sgiliau o ran y technolegau a’r technegau plymio diweddaraf.

3 Sut wnaeth John hyrwyddo ei wybodaeth a’i sgiliau diweddaraf?

Hyrwyddodd John ei wybodaeth a’i sgiliau diweddaraf drwy eu harddangos ar y cyfryngau cymdeithasol a’i wefan.

4 Beth yw pwysigrwydd cael yr wybodaeth ddiweddaraf am reoliadau iechyd a diogelwch yn y diwydiant?

Mae’n bwysig bod yn ymwybodol o’r rheoliadau iechyd a diogelwch diweddaraf er mwyn sicrhau diogelwch gweithwyr a chleientiaid, ac er mwyn osgoi unrhyw broblemau cyfreithiol.

5 Sut mae buddsoddiad John mewn datblygiad proffesiynol wedi ei helpu?

Mae buddsoddiad John mewn datblygiad proffesiynol wedi ei helpu i aros yn gystadleuol yn niwydiant adeiladu’r DU, i gael mwy o ymholiadau a chontractau, ac i dyfu ei fusnes.