Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 2: Rôl cyrff proffesiynol

1 Llenwch y bylchau gan ddefnyddio’r geiriau isod.

Mae cyrff crefft a chyrff proffesiynol yn darparu cynrychiolaeth a chefnogaeth i ddiwydiant adeiladu’r DU. Prif rôl cyrff crefft yw cynrychioli buddiannau eu haelodau, sydd fel arfer yn gwmnïau ac yn sefydliadau. Mae cyrff proffesiynol yn sefydliadau aelodaeth sy’n cynrychioli buddiannau unigolion sy’n gweithio yn y diwydiant adeiladu, fel penseiri a pheirianwyr.

Pwrpas cyrff proffesiynol yw hyrwyddo safonau a phroffesiynoldeb yn y diwydiant adeiladu, yn ogystal â darparu addysg a hyfforddiant i’w haelodau.

Mae cyrff crefft a chyrff proffesiynol yn cydweithio i ddarparu llais unedig ar gyfer y diwydiant adeiladu, ac i sicrhau bod y diwydiant yn parhau i fod yn gystadleuol ac yn gynaliadwy.

Un o swyddogaethau allweddol cyrff crefft yw lobïo’r llywodraeth ar ran eu haelodau, gan eirioli dros bolisïau sydd o fudd i’r diwydiant adeiladu. Mae cyrff proffesiynol yn aml yn sefydlu codau ymddygiad a chanllawiau moesegol y mae disgwyl i’w haelodau eu dilyn, er mwyn sicrhau bod safonau uchel yn cael eu cynnal yn y diwydiant.

Mae cyrff crefft a chyrff proffesiynol hefyd yn darparu cyfleoedd rhwydweithio i’w haelodau, gan eu galluogi i gysylltu â chymheiriaid a chleientiaid neu bartneriaid posibl. Rôl arall cyrff crefft a chyrff proffesiynol yw darparu mynediad at waith ymchwil, data ac arferion gorau sy’n benodol i’r diwydiant, i helpu eu haelodau i gael y wybodaeth ddiweddaraf. Yn y pen draw, nod cyrff crefft a chyrff proffesiynol yw cefnogi twf a datblygiad Diwydiant Adeiladu’r DU, a sicrhau ei fod yn parhau i gyfrannu’n hanfodol at economi a seilwaith y wlad.