Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 13: Cwmpas cyfrifoldeb

**Tasg:** Atebwch y cwestiynau canlynol am gwmpas posibl eich cyfrifoldeb fel crefftwr yn y diwydiant adeiladu.

1 Beth yw cwmpas cyfrifoldeb crefftwr yn niwydiant adeiladu’r DU?

Mae cwmpas cyfrifoldeb crefftwr yn niwydiant adeiladu’r DU yn cynnwys sicrhau cydymffurfedd â rheoliadau iechyd a diogelwch, dilyn codau a safonau adeiladu, a chyflawni gwaith o safon.

2 Pam ei bod yn bwysig bod gan grefftwr ddealltwriaeth dda o’i gyfrifoldebau?

Mae dealltwriaeth crefftwr o’i gyfrifoldebau yn ei alluogi i wneud penderfyniadau ar sail gwybodaeth wrth ddatrys problemau, a all helpu i sicrhau cydymffurfedd â rheoliadau, gwella diogelwch a chyflawni gwaith o safon.

3 Sut gall crefftwr sicrhau ei fod yn cyflawni ei gyfrifoldebau?

Gall crefftwr sicrhau ei fod yn cyflawni ei gyfrifoldebau drwy ddiweddaru ei wybodaeth am godau a rheoliadau adeiladu yn rheolaidd, gofyn am eglurhad gan ei oruchwyliwr pan fo angen, a dilyn gweithdrefnau a phrotocolau sydd wedi’u sefydlu.

4 Beth yw rhai canlyniadau posibl os bydd crefftwr yn methu â chyflawni ei gyfrifoldebau?

Gall canlyniadau crefftwr sy’n methu â chyflawni ei gyfrifoldebau gynnwys anaf neu niwed iddo’i hun neu i eraill, difrod i eiddo, atebolrwydd cyfreithiol a niwed i’w enw da ei hun neu enw da ei gyflogwr.

5 Sut gall cyflogwyr gefnogi eu crefftwyr i gyflawni eu cyfrifoldebau?

Gall cyflogwyr gefnogi eu crefftwyr i gyflawni eu cyfrifoldebau drwy ddarparu hyfforddiant ac adnoddau digonol, sefydlu gweithdrefnau a phrotocolau clir, a meithrin diwylliant o ddiogelwch a chydymffurfio yn y gweithle.

6 Beth yw rhai sefyllfaoedd lle gallai fod angen cynnwys goruchwyliwr er mwyn datrys problemau fel crefftwr yn niwydiant adeiladu’r DU?

Mae rhai sefyllfaoedd lle gallai fod angen cynnwys goruchwyliwr yn cynnwys problemau cymhleth, materion diogelwch, diffyg adnoddau, cydymffurfedd reoleiddiol a’r cleient yn newid y dyluniad neu’r ceisiadau.

7 Sut gall crefftwyr benderfynu pryd mae’n briodol trosglwyddo’r cyfrifoldeb dros ddatrys problemau i oruchwyliwr?

Gall crefftwyr ddefnyddio eu crebwyll i benderfynu pryd i gynnwys goruchwyliwr drwy ystyried ffactorau fel cymhlethdod y broblem, lefel y risg dan sylw a’r adnoddau sydd ar gael i fynd i’r afael â’r broblem.

8 Pam ei bod yn bwysig cynnwys goruchwyliwr wrth ddatrys problemau mewn achosion lle mae’r broblem yn peri risg i ddiogelwch neu iechyd?

Mae cynnwys goruchwyliwr mewn achosion lle mae’r broblem yn peri risg i ddiogelwch neu iechyd yn bwysig oherwydd gall y goruchwyliwr asesu’r sefyllfa a chymryd camau priodol i sicrhau diogelwch pawb dan sylw.

9 Sut gall cyfathrebu effeithiol â goruchwylwyr helpu i ddatrys problemau fel crefftwr?

Mae cyfathrebu’n effeithiol â goruchwylwyr yn bwysig wrth ddatrys problemau gan ei fod yn sicrhau bod pawb sy’n gysylltiedig yn ymwybodol o’r sefyllfa ac yn gallu gweithio gyda’i gilydd i ddod o hyd i ateb. Mae hefyd yn helpu i sicrhau bod gan y crefftwr y gefnogaeth a’r adnoddau angenrheidiol i fynd i’r afael â’r broblem yn effeithiol.