Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 11: Cynllunio effeithiol ac ymarfer myfyriol

**Tasg 1:** Darllenwch y datganiadau canlynol. Rhowch gylch o amgylch cywir neu anghywir ar gyfer pob datganiad.

1 Gall rheoli amser yn wael arwain at gamgymeriadau a gwaith o ansawdd isel yn niwydiant adeiladu’r DU. **Cywir neu Anghywir**

Cywir. Gall rhuthro drwy dasgau oherwydd rheoli amser yn wael arwain at gamgymeriadau a gwaith o ansawdd isel, sy’n gallu arwain at ganlyniadau negyddol o ran y prosiect ac i enw da’r crefftwr.

2 Gall rheoli amser yn effeithiol helpu i leihau straen yn niwydiant adeiladu’r DU. **Cywir neu Anghywir**

Cywir. Gall rheoli amser yn effeithiol helpu crefftwyr i rannu tasgau’n ddarnau haws eu trin ac osgoi teimlo eu bod yn cael eu llethu, sy’n gallu helpu i leihau straen a phryder.

3 Nid yw cynllunio a rheoli amser yn bwysig ar gyfer bodloni terfynau amser prosiectau yn niwydiant adeiladu’r DU. **Cywir neu Anghywir**

Anghywir. Mae cynllunio a rheoli amser yn effeithiol yn hanfodol er mwyn sicrhau bod gan grefftwyr ddigon o amser i gwblhau pob tasg a chwrdd â therfynau amser prosiectau. Heb reoli amser yn effeithiol, mae’n bosib y bydd oedi gyda phrosiectau ac mae’n bosib na fydd terfynau amser yn cael eu bodloni.

**Tasg 2:** Gweithgaredd targed SMART

Nodwch faes yn eich gwaith cwrs ymarferol yr hoffech ei wella neu ganolbwyntio arno a, gan ddefnyddio fframwaith SMART, cofnodwch sut y byddwch yn cyflawni’r elfen hon.

|  |
| --- |
| Penodol: |
|  |
|  |

|  |
| --- |
| Mesuradwy: |
|  |
|  |

|  |
| --- |
| Cyraeddadwy: |
|  |
|  |

|  |
| --- |
| Perthnasol: |
|  |
|  |

|  |
| --- |
| Amserol: |
|  |
|  |

**Tasg 3:** Llenwch y bylchau gyda’r geiriau isod.

Fel crefftwr yn y diwydiant adeiladu yn y DU, mae ymarfer myfyriol yn golygu gwerthuso ac edrych ar eich perfformiad, eich gweithredoedd a’ch penderfyniadau eich hun yn barhaus er mwyn nodi meysydd i’w gwella a gwneud newidiadau cadarnhaol.

Mae ymarfer myfyriol yn hanfodol oherwydd natur gymhleth prosiectau adeiladu a’r ystod eang o sgiliau a gwybodaeth sydd eu hangen i’w cwblhau’n llwyddiannus. Heb ymarfer myfyriol, gall fod yn anodd i grefftwyr wella eu sgiliau a’u gwybodaeth, a all arwain at waith o ansawdd isel ac oedi gyda phrosiectau.

Mae enghreifftiau o ymarfer myfyriol yn cynnwys gwerthuso canlyniadau prosiect, gofyn am adborth, myfyrio ar heriau prosiect a datblygiad proffesiynol parhaus. Drwy gymryd rhan mewn ymarfer myfyriol, gall gweithwyr adeiladu proffesiynol nodi cryfderau a gwendidau yn eu perfformiad, dysgu o gamgymeriadau, a gwella eu sgiliau a’u gwybodaeth dros amser, gan gyflawni prosiectau gwell yn y pen draw a gwella eu perfformiad cyffredinol yn y diwydiant.

Yn ogystal â’r enghreifftiau uchod, gall crefftwyr gymryd rhan mewn ymarfer myfyriol drwy ddadansoddi prosesau gwaith, chwilio am fodelau rôl llwyddiannus ac ymgysylltu â nhw, a monitro eu cynnydd eu hunain tuag at nodau personol a phroffesiynol. Drwy gymryd rhan mewn ymarfer myfyriol, gall gweithwyr adeiladu proffesiynol nodi cryfderau a gwendidau yn eu perfformiad, dysgu o gamgymeriadau, a gwella eu sgiliau a’u gwybodaeth dros amser, gan gyflawni prosiectau gwell yn y pen draw a gwella eu perfformiad cyffredinol yn y diwydiant.

**Tasg 4:** Gan ddefnyddio’r testun blaenorol yr ydych wedi’i lenwi, atebwch y cwestiynau canlynol.

1 Beth yw manteision cymryd rhan mewn ymarfer myfyriol yn y diwydiant adeiladu?

Gall cymryd rhan mewn ymarfer myfyriol helpu crefftwyr i nodi meysydd i’w gwella a gwneud newidiadau cadarnhaol i’w perfformiad. Yn y pen draw, gall hyn arwain at ganlyniadau gwell i’r prosiect, gwell effeithlonrwydd a gyrfa fwy llwyddiannus yn y diwydiant. Drwy fyfyrio ar eu gwaith, gall gweithwyr adeiladu proffesiynol ddysgu o’u camgymeriadau a chael dealltwriaeth ddyfnach o’r heriau maen nhw’n eu hwynebu, sy’n gallu eu helpu i wneud penderfyniadau mwy gwybodus yn y dyfodol.

2 Sut gall crefftwyr gymryd rhan mewn ymarfer myfyriol mewn ffordd ymarferol?

Gall crefftwyr gymryd rhan mewn ymarfer myfyriol drwy neilltuo amser i werthuso eu perfformiad a nodi meysydd i’w gwella. Gall hyn gynnwys dadansoddi canlyniadau prosiectau, gofyn am adborth gan gydweithwyr a chleientiaid, myfyrio ar heriau prosiectau a chwilio am gyfleoedd datblygu proffesiynol. Drwy gymryd rhan yn rheolaidd yn y gweithgareddau hyn, gall masnachwyr ddatblygu arfer o welliant parhaus a all eu helpu i aros yn gystadleuol yn y diwydiant.

3 Pa rôl mae ymarfer myfyriol yn ei chwarae o ran cynnal safonau ansawdd uchel yn y diwydiant adeiladu?

Mae ymarfer myfyriol yn hanfodol er mwyn cynnal safonau ansawdd uchel yn y diwydiant adeiladu. Drwy werthuso eu perfformiad yn rheolaidd a gofyn am adborth gan eraill, gall masnachwyr nodi meysydd lle mae angen iddynt wella a gweithredu i fynd i’r afael â’r materion hyn. Yn y pen draw, gall hyn arwain at waith o ansawdd gwell a chleientiaid mwy bodlon, sy’n gallu helpu i greu enw da yn y diwydiant.

4 Beth yw manteision cymryd rhan mewn ymarfer myfyriol ar gyfer crefftwyr yn y diwydiant adeiladu?

Mae ymarfer myfyriol yn galluogi crefftwyr i nodi meysydd i’w gwella a gwneud newidiadau cadarnhaol, gan arwain at waith o ansawdd gwell a llai o oedi gyda phrosiectau. Mae hefyd yn helpu gweithwyr proffesiynol i ddysgu o’u camgymeriadau a chanfod eu cryfderau, gan arwain yn y pen draw at well perfformiad cyffredinol yn y diwydiant.

5 Beth yw rhai o’r heriau cyffredin y mae crefftwyr yn eu hwynebu wrth gymryd rhan mewn ymarfer myfyriol?

Un her gyffredin i grefftwyr yw dod o hyd i amser i fyfyrio ar eu perfformiad yng nghanol amserlenni prosiect prysur. Her arall yw derbyn adborth a beirniadaeth, sy’n gallu bod yn anodd i rai pobl. Yn olaf, mae’n bosib y bydd crefftwyr yn ei chael yn anodd nodi meysydd i’w gwella, yn enwedig os nad oes ganddynt lawer o brofiad neu os ydynt yn gweithio mewn amgylcheddau anghyfarwydd.

6 Sut gall crefftwyr ddefnyddio ymarfer myfyriol i wella eu sgiliau a’u gwybodaeth?

Drwy gymryd rhan mewn ymarfer myfyriol yn rheolaidd, gall crefftwyr nodi meysydd lle mae angen iddynt wella eu sgiliau a’u gwybodaeth. Gallant wedyn chwilio am gyfleoedd hyfforddi neu fentora i fynd i’r afael â’r bylchau hyn. Mae ymarfer myfyriol hefyd yn caniatáu i weithwyr proffesiynol ddysgu o'u camgymeriadau a'u llwyddiannau, gan adeiladu sylfaen o wybodaeth a phrofiad y gallant eu defnyddio mewn prosiectau yn y dyfodol.

7 Sut gall sefydliadau gefnogi crefftwyr i gymryd rhan mewn ymarfer myfyriol?

Gall sefydliadau annog ymarfer myfyriol drwy ddarparu cyfleoedd ar gyfer adborth a myfyrio, fel adolygiadau perfformiad rheolaidd ac ôl-drafodaethau mewn tîm. Gallant hefyd gynnig rhaglenni hyfforddi a mentora, yn ogystal â mynediad at adnoddau fel cyhoeddiadau a chynadleddau’r diwydiant. Drwy feithrin diwylliant o fyfyrio a gwella’n barhaus, gall sefydliadau helpu eu crefftwyr i ragori yn y diwydiant.

**Tasg 5:** Ymarfer Myfyriol

Defnyddiwch y rhyngrwyd i archwilio’r gwahanol arddulliau dysgu ac ysgrifennu diffiniad ar gyfer pob un.

1 Gweithredwyr (*Activists*)

Diffiniad: Mae’n well gan weithredwyr ddysgu drwy brofiadau ymarferol. Maent yn mwynhau cymryd rhan mewn tasgau a phrosiectau ymarferol, ac yn aml maent yn barod i gymryd risgiau a rhoi cynnig ar bethau newydd.

2 Rhai sy’n myfyrio (*Reflectors*)

Diffiniad: Mae’n well gan y rhai sy’n myfyrio ddysgu drwy arsylwi a myfyrio ar eu profiadau. Maent yn mwynhau cymryd amser i ddadansoddi ac ystyried gwybodaeth cyn gwneud penderfyniadau, ac yn aml yn gofyn am adborth gan eraill i’w helpu i wella.

3 Damcaniaethwyr (*Theorists*)

Diffiniad: Mae’n well gan ddamcaniaethwyr ddysgu drwy archwilio cysyniadau a damcaniaethau mewn ffordd systematig a rhesymegol. Maen nhw’n mwynhau dadansoddi gwybodaeth a gwneud cysylltiadau rhwng gwahanol syniadau, ac yn aml yn chwilio am wybodaeth a gwybodaeth newydd i’w helpu i ddatblygu eu dealltwriaeth.

4 Pragmatyddion (*Pragmatists*)

Diffiniad: Mae’n well gan bragmatyddion ddysgu drwy gymhwyso eu gwybodaeth a’u sgiliau mewn sefyllfaoedd yn y byd go iawn. Mae ganddynt agwedd ymarferol tuag at ddysgu a datrys problemau, ac yn aml maent yn barod i arbrofi a rhoi cynnig ar ddulliau newydd.