Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 10: Cydraddoldeb ac amrywiaeth yn niwydiant adeiladu’r DU

**Tasg 1:** Atebwch y cwestiynau canlynol am bwysigrwydd cydraddoldeb ac amrywiaeth yn niwydiant adeiladu’r DU.

1 Sut mae hyrwyddo cydraddoldeb ac amrywiaeth o fudd i ddiwydiant adeiladu’r DU?

Mae hyrwyddo cydraddoldeb ac amrywiaeth yn niwydiant adeiladu’r DU yn helpu i ddenu amrywiaeth eang o weithwyr talentog, sy’n gallu gwella arloesedd, creadigrwydd a chynhyrchiant. Mae hefyd yn helpu i greu gweithle mwy cynhwysol, sy’n gallu gwella morâl gweithwyr a lleihau trosiant staff.

2 Rhowch dair enghraifft o ffyrdd gwahanol o hyrwyddo cydraddoldeb ac amrywiaeth yn niwydiant adeiladu’r DU?

Mae enghreifftiau o ffyrdd o hyrwyddo cydraddoldeb ac amrywiaeth yn niwydiant adeiladu’r DU yn cynnwys: rhoi arferion cyflogi teg ar waith; darparu cyfleoedd cyfartal ar gyfer hyfforddi a datblygu gyrfa; creu diwylliant cynhwysol yn y gweithle; a sicrhau nad yw polisïau ac arferion y cwmni yn gwahaniaethu yn erbyn unrhyw unigolyn neu grŵp.

3 Sut gall hyrwyddo cydraddoldeb ac amrywiaeth helpu i fynd i’r afael â’r prinder sgiliau yn niwydiant adeiladu’r DU?

Gall hyrwyddo cydraddoldeb ac amrywiaeth yn niwydiant adeiladu’r DU helpu i fynd i’r afael â’r prinder sgiliau drwy ddenu cronfa ehangach o dalent, gan gynnwys y rheini o grwpiau sy’n cael eu tangynrychioli’n draddodiadol. Gall hyn helpu i lenwi bylchau mewn sgiliau a sicrhau bod y diwydiant yn gallu cael gafael ar y gweithwyr gorau a mwyaf disglair.

4 Disgrifiwch dair her y mae diwydiant adeiladu’r DU yn eu hwynebu wrth hyrwyddo cydraddoldeb ac amrywiaeth.

Mae rhai o’r heriau sy’n gysylltiedig â hyrwyddo cydraddoldeb ac amrywiaeth yn niwydiant adeiladu’r DU yn cynnwys: rhagfarnau diwylliannol a chymdeithasol dwfn; diffyg amrywiaeth mewn swyddi arwain; a diffyg dealltwriaeth o fanteision hyrwyddo cydraddoldeb ac amrywiaeth.

5 Sut gall unigolion yn niwydiant adeiladu’r DU gyfrannu at hyrwyddo cydraddoldeb ac amrywiaeth?

Gall unigolion yn niwydiant adeiladu’r DU gyfrannu at hyrwyddo cydraddoldeb ac amrywiaeth drwy: addysgu eu hunain ac eraill am bwysigrwydd amrywiaeth; herio rhagfarnau ac arferion gwahaniaethol; bod yn gynhwysol wrth ryngweithio ag eraill; a mynd ati i geisio cael clywed am safbwyntiau a phrofiadau amrywiol. Gallant hefyd gefnogi a chymryd rhan mewn mentrau a sefydliadau sy’n hyrwyddo cydraddoldeb ac amrywiaeth yn y diwydiant.

**Tasg 2:** Llenwch y bylchau yn y brawddegau canlynol gyda’r gair/geiriau cywir sy’n gysylltiedig â’r nodweddion gwarchodedig o dan y Ddeddf Cydraddoldeb a’u perthnasedd i ddiwydiant adeiladu’r DU.

1 Mae diwydiant adeiladu'r DU yn cydnabod bod gan bawb yr hawl i weithio mewn amgylchedd sy’n rhydd rhag gwahaniaethu ac aflonyddu.

2 Mae’r naw nodwedd warchodedig o dan y Ddeddf Cydraddoldeb yn cynnwys oed, anabledd, ailbennu rhywedd, priodas a phartneriaeth sifil, beichiogrwydd a mamolaeth, hil, crefydd neu gred, rhyw a chyfeiriadedd rhywiol.

3 Mae diwydiant adeiladu’r DU yn hyrwyddo cydraddoldeb ac amrywiaeth i sicrhau bod unigolion yn cael eu trin yn deg a heb ragfarn a gwahaniaethu.

4 Mae diwydiant adeiladu’r DU yn cydnabod bod unigolion o gefndiroedd amrywiol yn dod â phrofiadau a safbwyntiau gwahanol i’r diwydiant, sy’n gallu cael effaith gadarnhaol ar arloesi, cynhyrchiant a llwyddiant cyffredinol.

5 Mae’n bwysig bod diwydiant adeiladu’r DU yn sicrhau bod gan bob gweithiwr fynediad cyfartal at gyfleoedd ar gyfer hyfforddiant, dilyniant gyrfa a buddion eraill, ni waeth beth fo’u nodweddion gwarchodedig.

6 Mae diwydiant adeiladu’r DU yn mynnu bod pob cyflogwr yn cydymffurfio â’r Ddeddf Cydraddoldeb, ac yn mynd ati i hyrwyddo cydraddoldeb ac amrywiaeth yn y gweithle.