Uned 201: Cyflogaeth a chyflogadwyedd yn y sector adeiladu (Tiwtor)

# Taflen waith 5: Unig fasnachwr neu gwmni cyfyngedig?

**Tasg 1:** Darllenwch y datganiadau canlynol a phenderfynu a ydynt yn berthnasol i unig fasnachwr neu gwmni cyfyngedig. Yn y bwlch, ysgrifennwch **U** ar gyfer unig fasnachwr neu **C** ar gyfer cwmni cyfyngedig.

1 Mae’r strwythur busnes hwn yn endid cyfreithiol ar wahân i’w berchennog/perchnogion. **C**

2 Un unigolyn sy’n berchen ar y strwythur busnes hwn ac yn ei weithredu. **U**

3 Mae gan y perchennog atebolrwydd diderfyn am ddyledion a rhwymedigaethau’r busnes. **U**

4 Rhaid i’r strwythur busnes hwn gofrestru gyda Thŷ’r Cwmnïau. **C**

5 Rhaid i berchennog y strwythur busnes hwn ffeilio cyfrifon blynyddol a ffurflen dreth gyda CThEF. **U**

6 Gall y strwythur busnes hwn gynnwys nifer o gyfranddalwyr. **C**

7 Mae elw’r busnes yn cael ei drethu fel incwm personol y perchennog/perchnogion. **U**

8 Mae elw’r busnes yn cael ei drethu fel treth gorfforaeth. **C**

9 Y strwythur busnes hwn yw’r opsiwn sy’n cael ei ffafrio ar gyfer y rheini sydd eisiau rheolaeth lwyr dros eu busnes. **U**

10 Y strwythur busnes hwn yw’r opsiwn sy’n cael ei ffafrio ar gyfer y rheini sydd am gyfyngu ar eu hatebolrwydd personol am ddyledion y busnes. **C**

**Tasg 2:** Darllenwch y datganiadau canlynol a phenderfynwch a ydyn nhw’n gywir neu’n anghywir. Rhowch gylch o amgylch y dewis cywir.

1 Mae hunan-gymhelliant yn agwedd hanfodol i fod yn unigolyn hunangyflogedig llwyddiannus.

Cywir

2 Nid oes gan unigolion hunangyflogedig lawer o gyfleoedd i ennill cyflog o’u cymharu â gweithwyr traddodiadol.

Anghywir

3 Nid yw hyblygrwydd mewn amserlenni gwaith yn un o fanteision hunangyflogaeth.

Anghywir

4 Nid yw dewis y cleientiaid cywir yn hanfodol ar gyfer hunangyflogaeth lwyddiannus.

Anghywir

5 Rhaid i unigolion hunangyflogedig llwyddiannus allu cydbwyso eu gwaith a’u bywyd personol.

Cywir

6 Mae archwilio cleientiaid yn golygu sicrhau eu bod yn cyd-fynd â gwerthoedd a nodau eich hun.

Cywir

7 Mae gosod prisiau teg a chyfathrebu clir yn ffactorau pwysig wrth ddewis cleientiaid cadarnhaol.

Cywir

8 Rhaid i unigolion hunangyflogedig llwyddiannus allu creu amserlenni sy’n addas i’w ffordd o fyw.

Cywir

9 Mae gweithio i gyflogwr yn rhoi mwy o reolaeth dros incwm rhywun o’i gymharu â hunangyflogaeth.

Cywir

10 Nid oes angen hunanddisgyblaeth ar unigolion hunangyflogedig llwyddiannus.

Anghywir